Nr. L 123/4 De Europæiske Fællesskabers Tidende 3. 6. 95 RÅDETS FORORDNING (EF) Nr. 1267/95 af 29. maj 1995 om ændring af forordning (EØF) nr. 1332/92 om indførelse af specifikke foranstaltninger for spiseoliven RÅDET FOR DEN EUROPÆISKE UNION HAR — under henvisning til traktaten om oprettelse af Det Europæiske Fællesskab, særlig artikel 43, under henvisning til forslag fra Kommissionen, under henvisning til udtalelse fra Europa-Parlamentet ()), og ud fra følgende betragtninger : Ifølge forordning (EØF) nr. 1332/92 (?) ydes der med Fællesskabets finansielle deltagelse støtte til tilvejebrin- gelse af en driftskapital, der har til formål at regulere udbuddet, bl.a. ved at sikre finansieringen af den op- lagring, der er nødvendig for en hensigtsmæssig markeds- føring af produktet ; med henblik på tildeling af denne støtte sidestilles andelsforetagender og foreninger af sådanne i denne sektor i en periode på højst tre år med sammenslutninger eller foreninger af sådanne ; situationen i producentmedlemsstaterne er således, at fristen på tre år ikke er tilstrækkelig til, at alle de pågæl- dende andelsforetagender og foreninger af sådanne kan nå at omdannes til sammenslutninger, eller foreninger af sådanne ; for at undgå en afbrydelse af finansieringen af driftskapitalen og for at den nævnte omdannelse kan afsluttes, bør den pågældende frist forlænges med et år — UDSTEDT FØLGENDE FORORDNING : Artikel 1 I artikel 3, stk. 3, i forordning (FØF) nr. 1332/92 ændres »tre år« til »fire år«. Artikel 2 Denne forordning træder i kraft på tredjedagen efter offentliggørelsen i De Europæiske Fællesskabers Tidende. Denne forordning er bindende i alle enkeltheder og gælder umiddelbart i hver medlemsstat. Udfærdiget i Bruxelles, den 29. maj 1995. () EFT nr. C 126 af 22. 5. 1995. (?) EFT nr. L 145 af 27. S. 1992, s. 1. På Rådets vegne Ph. VASSEUR Formand